open-index/open-wikipedia-markdown huggingface dataset:
Ann Grant

**Ann-Mary Gwynne Grant** (født 6. mai 1955 i Harare),  zimbabwisk landhockeyspiller som deltok i de olympiske leker 1980 i Moskva.
 
English ble olympisk mester i landhockey under Sommer-OL 1980 i Moskva. Hun var med på det zimbabwiske damelaget som vant landhockeyturneringen for damer foran Sovjetunionen og Tsjekkoslovakia. Det var første gangen landhockey for damer var med på det olympiske programmet. På grunn av at mange land boikottet lekene i Moskva var Zimbabwe et av lagene som fikk erstatte de fem opprinnelige som ikke stilte i turneringen. Seks lag deltok og det ble spilt en enkeltserie der alle lagene møttes én gang. Zimbabwe vant tre kamper og to uavgjort, og med åtte poeng toppet de tabellen foran Tsjekkoslovakia med sju. Grant var kaptein på laget

## OL-medaljer
* 1980  Moskva -  **Gull** i landhockey, damer  Zimbabwe

## Eksterne lenker
*
Vestmannasund

**Vestmannasund** er et naturlig sund på Færøyene. Sundet skiller Vágar i vest fra Streymoy i øst. Det har fått sitt navn fra bygden Vestmanna på Streymoy, som danner en naturlig havn. Det er fast veiforbindelse fra Leynar på Streymoy til Vágar via den 4,9&nbsp;km lange Vágatunnilin, som således krysser Vestmannasund. Sundet er dypt, og spesielt den nordlige delen er preget av sterke strømmer.
Richard Jefferies

**Richard Jefferies** (født 26. februar 1987) er en britisk padler som konkurrerer i kano flatvann. Han representerte landet sitt under Sommer-OL 2012 i London, der han ble nummer 15 i C-1 200 meter.

## Referanser


## Eksterne lenker
*
Filosofiåret 1881

**Filosofiåret 1881** er en oversikt over hendelser, utgivelser og personer med tilknytning til filosofi i 1881.

## Hendelser
## Publiseringer
* Friedrich Nietzsche – utgivelse av første utgaven av *Morgenröte – Gedanken über die moralischen Vorurteile*


## Fødsler

## Dødsfall

## Se også
*Filosofi på 1800-tallet

## Referanser
Hadelandsdialekt

**Hadelandsdialekt** er ei norsk dialekt som snakkes i distriktet Hadeland, et landskap som utgjøres av kommunene Gran i Innlandet og Lunner og Jevnaker i Viken.

## Fonologi
Hadelandsk har opprinnelig ganske store forskjeller i uttale i forhold til bokmål. Internt i de tre kommunene og de mange bygdene er det også store forskjeller.

Vanlige østlandsdialekttrekk finnes i hadelandsk, som jamning, tjukk l i både gammelnorsk *rð* og *l*. Mens opplandsdialekttrekk er i pronomene *je* for "jeg", *hænn* for "han", *hu* for "hun", *dekk* for "dere" i objekt-form, *domm* (*o* som i *stor*) for "de", og *denna* for "denne".

Typiske trekk for hadelandsdialekta er overgangen fra *a* og noen ganger *e* og *i* til *"æ"*, f.eks. og *mænn* for "mann", *mæster* for "mester", *lænn* for "land", "mædda" for *middag*, "rækti" for *riktig*, og *hæš* for "hals". I Gran kommune har *-er* endingen i sterke verb blir itakisert til *-ir*. Svak palatalisering er ikke vanlig på hadelandsbygdene, f.eks. i *kvæill* "kveld". Istedenfor "kommer", sier man, især i Brandbu, "kjemer". Trykklette ord som ender på *-el* blir til *-al*, som i "sykk[j]al", "nykkjal" og "sirkal". *-rn* blir assimilisert til *-nn* (*bjønn* og "bjørn").

Den gammelnorske "hv" gått over til *"gv"*, som i dialekter i Numedal og Øst-Telemark. I Jevnaker by og Bjoneroa, derimot, er formen *"v"* og *"kv"*, respektivt. Denne formen er på vei til å dø ut, og verningen av denne formen ønskes av språkforsker Jens Saxe Huseby.

## Dativ
Eldre hadelandsk benytter seg av dativ. Bruken av dativ er begrenset til presens, men kan i tidligere tider ha vært brukt i både entall, flertall og i andre bøyningsgrader.

Bruken av dativ i hadelandsk er så godt som borte i dagligtalen, men er bevart i få forbindelser.

## Referanser


## Litteratur
*Alm, Jens M.: Vest-Oppland og Valdres.
*Beito, Olav T.: Norske målføretekster, s. 59
*Jahr, Ernst Håkon: Den Store Dialektboka.
*Ree, Håkon: Dativ i mellomnorske bondebrev fra indre og ytre Østlandet
*Skogstad, Ola: Austlandsmål : språkarv og språkbruk på indre Austlandet.
*Skramstad, T.: Oslocirkumferensen og språklig regionalisering.
Jarmila Králíčková

**Jarmila Králíčková** (født 11. mai 1944 i Praha) var en tsjekkoslovakisk landhockeyspiller som deltok i de olympiske leker 1980 i Moskva.

Králíčková vant olympisk sølvmedalje i landhockey under Sommer-OL 1980 i Moskva. Hun var med på det tsjekkoslovakiske damelaget som kom på andreplass landhockeyturneringen bakn Zimbabwe. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Tsjekkoslovakia vant tre kamper, en uavgjort og et tap, og med sju poeng ble de nummer to på tabellen ett poeng bak Zimbabwe. Králíčková spilte én kamp i OL-turneringen.

## OL-medaljer
* 1980  Moskva -  Sølv i landhockey, damer  Tsjekkoslovakia

## Referanser


## Eksterne lenker
*
Filosofiåret 1817

**Filosofiåret 1817** er en oversikt over hendelser, utgivelser og personer med tilknytning til filosofi i 1817.

## Hendelser

## Publiseringer

## Fødsler
*5. mars - Moriz Carrière, tysk forfatter og filosof (død 1895)
*10. april - Konstantin Aksakov, russisk forfatter, litteraturkritiker og filosof (død 1860)
*18. april - George Henry Lewes, engelsk filosof og litteratur- og teaterkritiker (død 1878)
*15. mai – Debendranath Tagore, indisk filosof (død 1905)
*21. mai - Hermann Lotze, tysk filosof og logiker (død 1881)
*9. juni - Hermann Victor Andreae, tysk teolog, lege, filosof, jurist og språkviter (død 1889)
*26. juni - Bertrando Spaventa, italiensk filosof (død 1883)
*5. juli - Carl Vogt, tysk filosof og zoolog (død 1895)
*12. juli - Henry David Thoreau, filosof, forfatter og poet fra USA (død 1862)
*14. juli - Angelo Camillo De Meis, italiensk filosof og politiker (død 1891)
*24. september - Ramón de Campoamor, spansk lyriker, dramatiker og filosof (død 1901)
*22. desember - Tuiskon Ziller, tysk filosof og pedagog (død 1882)
*Ahmed Khan, indisk filosof (død 1898)

## Dødsfall
*14. juli – Germaine de Staël  (Madame de Staël), fransk forfatter og filosof av sveitsisk opprinnelse (født 1766)
*14. oktober - Vitangelo Bisceglia, italiensk filosof og botaniker (født 1749)


Fil:Moriz Philipp Carriere.jpg|Moriz Carrière(1817-1895)
Fil:KonstantinAksakov.jpg|Konstantin Aksakov(1817-1860)
Fil:PSM V09 D668 George Henry Lewes.jpg|George Henry Lewes(1817-1878)
Fil:Debendranath Tagore.jpg|Debendranath Tagore(1817-1905)
Fil:Humboldt-Universitätsbibliothek-Lotze.jpg|Hermann Lotze(1817-1881)
Fil:Vogt1.jpg|Carl Vogt(1817-1895)
Fil:Henry David Thoreau.jpg|Henry David Thoreau(1817-1895)
Fil:Ramon de Campoamor 001.jpg|Ramón de Campoamor(1817-1901)


## Se også
*Filosofi på 1800-tallet
Wilfried Soltau

**Wilfried Soltau** (født 17. juni 1912, død 27. september 1995)  var en tysk padler som deltok i de olympiske leker 1952 i Helsingfors.

Drews vant to olympiske bronsemedaljer i padling under Sommer-OL 1952 i Helsingfors. Sammen med Egon Drews kom han på andreplass i både C-2 1000 meter og C-2 10 000 meter,

## OL-medaljer
* 1952  Helsingfors &ndash;  Bronse i padling, C-2 1000 meter, menn  Tyskland
* 1952  Helsingfors &ndash;  Bronse i padling, C-2 10 000 meter, menn  Tyskland

## Eksterne lenker
*
Gottfred Gerhardsen

**Gottfred Gerhardsen** (født 6. november 1890 i Børsa i Sør-Trøndelag, død 22. januar 1970 i Trondheim) var en norsk fagforeningsmann og politiker, hjemmehørende i Norges Kommunistiske Parti.

Gerhardsen var styrmann, og tok skippereksamen i 1915. Siden jobbet han som likningsassistent fra 1918 til 1924.

I 1918 var han med å stifte Trondheim kommunale tjenestemenns forening. I årene 1921–1922 var han formann i samorganisasjonen i byen, og fra 1923 til 1925 formann i Trøndelag faglige samorganisasjon.

Han ble medlem av DNA i 1919, og satt i styret i partiet i byen fra 1921 til 1924. Han ble også valgt inn som medlem av bystyret og formannsskapet, der han satt fra 1923 til 1925.

Under storkonflikten i 1924 deltok han i den såkalte Fjellseter-affæren. På Fjellseter tok streikende seg inn på en fest streikebrytere prøvde å avvikle. Det hele endte i håndgemeng og politiuttrykning. Flere ble arrestert, og Gerhardsen ble - ved siden av AP-mannen Hjalmar Dyrendahl - dømt og fengslet som en av hovedmennene. De ble idømt et års fengsel og ti års tap av statsborgerlige rettigheter. Rettighetene fikk de imidlertid tilbake i 1928, da arbeiderregjeringen tiltrådte.

Gerhardsen stilte som kandidat til vervet som nestformann i Landsorganisasjonen i 1925, men tapte på kongressen for AP-mannen Jens Teigen.

Etter krigen deltok han i det kommunale utvalget som forberedte igangsetting av sosial boligbygging i Trondheim, et initiativ som munnet ut i at Trondheim og Omegn Boligbyggelag (TOBB) ble stiftet i desember 1945.

## Referanser
Happy Planet Index

**Happy Planet Index** er indeks for menneskelig og miljømessig velvære som ble lansert av New Economics Foundation i juli 2006. Indeksen er utforma for å utfordre etablerte rangeringer av lands utviklingsgrad som bruttonasjonalprodukt og HDI, som ikke tar hensyn til bærekraftig utvikling.

Happy Planet Index gir hvert land i verden en HPI-poengsum. Denne er en funksjon av tre faktorer: økologisk fotavtrykk, subjektiv livstilfredshet og forventa levealder.

Det har blitt publisert tre rangert, én hvert tredje år. I 2006 var Vanuatu det landet i verden med høyest HPI. Både i 2009 og 2012 var Costa Rica det høyest rangerte landet i verden.

## Eksterne lenker
* Happy Planet Index
* New Economic Foundations offisielle nettsted
New Economics Foundation

**New Economics Foundation** (**NEF**) er en liberal britisk tenketank. Ble ble oppretta i 1986 av lederne av The Other Economic Summit med det målet å arbeide for en «ny modell for verdiskaping, basert på likhet, diversitet og økonomisk stabilitet». Stiftelsen har om lag 50 ansatte i London som jobber med ei rekke ulike arbeidsoppgaver. NEF står blant annet bak Happy Planet Index.

## Eksterne lenker
*
Land Spelmannslag

**Land Spelmannslag** ble startet i 1973, og har samlet stoff om tradisjonell folkemusikk og dans fra Land.  

Det ble på 1970- og 80-tallet nedlagt et stort arbeid med innsamlingen av springdanser og slåtter fra distriktet, som ble betegnet som et "hvitt" – uutforsket – område på folkemusikk-kartet. Laget samlet omlag 100 slåtter på lydbånd, og det ble gjort mange lydopptak av diverse spellemenn i bygdene omkring Land. Innsamlingen foregikk i nært samarbeid med Rådet for folkemusikk og Egil Bakka, som tok mange turer til distriktet for å filme de gamle dansene. 

Nedtegnede noter oppbevares på Land Museum på Dokka i Nordre Land kommune. 

Land Spelemannslag fikk Spellemannprisen 1980 for beste folkemusikkplate. Plata ble spilt inn i Talent Studio med tekniker Asbjørn Krogtoft og produsent Hallvard Kvåle, og utgitt på Heilo. 

## Medlemmer

### Land Spelmannslag

* Leif Arne Moasveen
* Hans Moasveen
* Helge Bratlien
* Egil Sløttet
* Arne Terje Holter
* Stein Nørstebøen
* Jon Brede Nørstebøen

### Medvirkende på plate

* Harald Rudi, bass
* Tore Løvgren, trekkspill og gitar

## Diskografi

### Album

* 1980: *Gammeldans og springdans fra Land* (Heilo Musikkproduksjon)

### Medvirker på

* *Slåttestilens grønaste grener – Innsamling ved Arild Hoksnes*

## Referanser
Danviksbron

**Danviksbron** er en bru i Stockholm. Den består av to klaffebruer med en meters avstand fra hverandre, og strekker seg over Danvikskanalen. Den første sto ferdig i 1922 og den andre i 1956. Bruene knytter sammen Stockholmsbydelene Södermalm (i vest) og Södra Hammarbyhamnen (i øst). 

Den første av de nåværende bruene ble bygget når Danvikskanalen ble sprengt ut først på 1920-tallet. Den andre brua ble innviet 1. juni 1956.

## Referanser


## Litteratur
* Stahre, Nils-Gustaf; Fogelström, Per Anders (1986). *Stockholms gatunamn: innerstaden. Monografier utgivna av Stockholms stad* (1.opplag). Stockholm Liber/Allmänna förlaget. Libris 7269073. ISBN 91-38-90777-1

## Eksterne lenker
*
Vendel kirke

**Vendel kirke** er et kirkebygg i Vendels sogn i Tierp kommune. Den ligger knapt 40 km nord for Uppsala, 18 km nord for Björklinge og 10 km sør for Örbyhus. Kirken ligger på toppen av Vendelåsen med utsikt over den omliggende slettebygden. Dette er en gammel bygd og mange arkeologiske funn er blitt gjort i området.

## Inventar
*Døpefont med cuppa fra 1400-tallet (bilde).
*Prekestol fra 1685. 
*Altertavle fra 1752.
*Antependium fra midt på 1600-tallet.
*«Brudpäll», også fra midt på 1600-tallet.

## Bildegalleri

Fil: Vendels kyrka 21.JPG| Klokketårnet
Fil: Vendels kyrka103.JPG| Døpefonten
File:Jhwh vendel.jpg| Prekestolen
Fil: Vendels kyrka114.JPG| Alteret
Fil: Vendels kyrka112.JPG| Utsmykning


## Referanser
Bermuda under Vinter-OL 2014

**[[Bermuda]]** deltok under Vinter-OL 2014 i Sotsji i Russland i perioden 7. – 23. februar 2014. Dette var sjuende gang landet deltok i en vinterlekene, og som fire år tidligere var Tucker Murphy Bermudas eneste utøver.

## Medaljer

## Deltakere

## Langrenn

Bermuda hadde kvalifisert en deltaker i langrenn.

;Menn

## Referanser


## Eksterne lenker
* Bermuda at the 2014 Sochi Winter Games  på sports-reference.com
*
Øst-Timor under Vinter-OL 2014

**[[Øst-Timor]]** deltok under Vinter-OL 2014 i Sotsji i Russland i perioden 7.–23. februar 2014. Dette var første gang landet deltok i et vinter-OL.

## Medaljer

## Alpine grener

Øst-Timor hadde kvalifisert én deltager i alpine grener. Goutt Goncalves er sønn av fransk far og en mor fra Øst-Timor og han kan dermed konkurrere for den asiatiske øynasjonen. 29. desember 2013 klarte Goutt Goncalves under en konkurranse i Serbia å komme under kvalifiseringsgrensen på 140 poeng og kvalifisere seg for lekene. Han ble dermed den første østtimoresiske deltakeren under et OL som kvalifiserte seg direkte til lekene og ikke var avhengig av et wildcard for å delta.

## Referanser
Valsgärde

**Valsgärde** er en gård ved Fyrisån, ca 3&nbsp;km nord for Gamle Uppsala, kjent fra 1541 (*Valdzgierde*). 

Gården og dens navn har ikke noen karakter av å være en stormannsgård, den kan heller ha oppstått i middelalderen på et område hvis opprinnelige historie er blitt glemt.

## Gravfeltet Valsgärde
Gravfelt fra Vendeltiden ligger nedenfor Valsgärde gård og var anvendt i mer enn 300 år. Den første båtgraven er fra 600-tallet og de siste gravene er fra kristen tid på 1000-tallet. Siden gikk gravene i glemmeboken.

Siden man ved ulike tilfeller har påtruffet funn i tilknytning til gården utførte man 1926 en befaring av området, og fant da flere langstrakte forsenkninger i bakken der gården lå, som indikerte at disse var gravhauger som ligner på de som tidligere var funnet i Vendel.

Fra 1928 og frem til midten av 1950-tallet utførte den arkeologiske institusjonen ved Uppsala universitet årlige gjentatte undersøkelser her, hvor gravfeltet totalt ble undersøkt. Totalt omfatter gravfeltet rundt 80 graver, hvorav de eldste gravene var ubrente lik i kister. Et 60-talls graver var enkle branngraver, og de yngste var kristne kistebegravelser. De femten båtgravene tildro seg mest oppmerksomhet. Alle kroppene i båtgravene var menn.

## Referanser
Lundeby skole

**Lundeby skole** var en tidligere folkeskole i Sandefjord kommune i Vestfold. Skolen ble bygget i 1875 og utvidet i 1895. Den ble nedlagt i 1918 da Haukerød skole åpnet.

## Referanser
Ultuna

**Ultuna** er en bydel i søndre Uppsala, der blant annet Sveriges lantbruksuniversitets hovedcampus ligger. Her foregård det i all hovedsak utdanning av agronomer. På Ultuna finnes også en forskningsverksamhet. Bebyggelsen i bydelen, mellom Fyrisån og Dag Hammarskjölds väg, er omkranset av dyrket mark og skog. I tillegg til Sveriges lantbruksuniversitet finens det blant annet Statens veterinärmedicinska anstalt i Ultuna.

Ultuna er kjent for at siden 1933 (sammen med Målilla fra 1947) å inneha svensk varmerekord på +38 grader celsius.
Ultuna er også kjent for sitt jernaldergravfelt og for båtgraver. Olof Rudbeck d. e. trodd at Uppsala og Atlantis havn hadde ligget der, teorien la han frem i sin *[[Atlantica]]*. 

Ultuna omtales i skriftlige dokumenter første gang i året 1221, da St. Maria kirken i Östra Aros holdt en gård i Ultuna. Senest 1316 hadde til og med Uppsala domkirke jord i Ultuna. Uppsala domkirke hadde i 1497 tre, og etter å ha byttet til seg enda en gård i 1525, fire bønner i Ultuna. 1540 omfattet byen et Mantal, tre skattegårder
omfattade byn ett mantal skatte, tre skatteutjorder, et vanlig kirkegods og en prestegård på 4 1/2 mantal tilhørende biskopen.

Kirkens jord ble under Gustav Vasa inndratt til staten, og kongsladegården i Uppsala har siden 1609 hatt rollen som en ny kongsgård. Kongsgården ble nesten utradert. 1622 var slottsfogden i Uppsala Engelbrekt Svensson leietaker, og 1661 overtok Gabriel Gabrielsson Oxenstierna leien. Oxenstierna besluttet å renovere bygningene, og ga oppdraget til arkitekten Olof Rudbeck d.e. å tegne den nye hovedbygnigen som ble ferdigstilt i 1671. Rudbecks bygning brant i 1733 og ble ersattet i 1774 av nåværende hovedbygning.

Rudbeck anså at Ultuna hadde vært en kongsgård og viktig havn ved innløppet til bygda Atlantis. Han skriver *Widh pass een half mijhl ifrån Upsala stadh... ...uppå een mycket angenäm och lustig ort är Ultuna belägen, som har i forna tijder warit een gammal konungzgårdh, såsom then och ännu i dag blifwer kallt, skall hafwa bekommit thetta sitt nampn eftter Uller, then Attins (Odens) son, som och eftter sin dödh blifwit uthi Upsala afgudatempel dyrkad för een gud iempte the twenne förnembliga och stoore afgudar, och förmenes hafwa haftt sitt säthe uppå Ulltuna gård... ... Och har widh Ultuna i forna tijder warit een förnemblig skeppzhambn, ther ännu tillfinnandes är öfwer 700 ättebackar...*.

De fleste av gravene er idag borte, små rester finnes forsatt igjen. Flere ble gravet bort på Rubecks tid, og båtgravene gravdes bort på 1850-tallet. Noen av gjenstandene ble tatt vare på, men det er lite dokumentasjon omkring funnene.

## Referanser
Sandeherred

**Sandeherred** var en valgkrets i Jarlsberg og Larviks amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Sandeherred valgte således én representant og én personlig vararepresentant.

Valgkretsen Sandeherred bestod av herredene Ramnes, Andebu, Stokke og Sandeherred/Sandeherad med rundt 18&nbsp;000 innbyggere og 9&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Referanser
Bø skole (Sandar)

**Bø skole** er en tidligere folkeskole daværende Sandeherred kommune i Vestfold. Skolen ble bygget i 1874 og utvidet ca. 1895. Den ble nedlagt i 1918 da Haukerød skole sto ferdig.

## Referanser
Breili skole

**Breili skole** er en tidligere folkeskole i Sandefjord kommune i Vestfold. Skolen ble bygget i 1902 da Sande skolekrets ble delt. Breili skole tilhørte da Gokstad skolekrets. I 1954 fikk skolen et tilbygg. Skolen ble nedlagt i 1965 da Gokstad skole åpnet. Fra 1966 ble skolen benyttet som spesialskole, først under navnet *Breili ungdomsskole*, og fra 1977 med navnet *Breili videregående skole*.

## Referanser
Furustad skole

**Furustad skole** eller **Førstad skole** er en tidligere barneskole i Sandefjord kommune i Vestfold. Den første skolen ble bygget i 1874, og en ny skole sto klar i 1900. Skolen ble nedlagt i 1989 og elevene ble overført til Krokemoa skole.

## Referanser
Narrativ

**Narrativ** betyr en fortelling, eller det som omhandler fortellinger. Det kan brukes som adjektiv for å uttrykke at noe er en beretning eller i fortellende form. Eller eller som substantiv, (**et**) **narrativ**, som brukes om en fortelling, det vil si at det noe fremstilles som en rekkefølge av hendelser eller opplevelser. **Narrasjon** er det å skape fortellinger. **Narrativitet** er kjennetegn som får fortellinger til å fremstå som fortellinger.   

I politisk debatt har narrativ blitt et moteord for å påpeke at måten en sak fremstilles på legger opp til en bestemt (gjerne ideologisk) tolkning hos mottakeren. I denne betydningen er er et narrativ en ramme for hvordan hendelser tolkes  dannet av personlig overbevisning. Retorisk kan det brukes ved å fremstille egne meninger som nøytrale fakta, mens meningsmotstanderes meninger bare er en fortelling - et narrativ - som er konstruert på en bestemt måte for saken skal fremstå som mer overbevisende.  

I litteraturvitenskap brukes det om fortelleteknikk, for eksempel for å drøfte hva som er «en romans narrative struktur»,  og er den logiske strukturen for å formidle en historie eller en fortelling i en eller annen form (tekst, musikk, levende bilder, maleri, tale, og lignende). 

Begrepet narrativ innebærer også diskurs, og er derfor ikke reduserbart til historien som blir fortalt. Diskurs ytres ikke direkte, og er ikke reduserbart til grammatiske, eller andre språklige elementer, men angår og setter premissene for hva fortellingen dreier seg om, og utløser dens forventninger. Sjangeren «fortelling» kan sies å innebære dette, og anvendes som godt norsk for begrepet narrativ, til forskjell fra historie; men blir som regel knyttet strammere til hendelsene som gjennom tekst, bilde eller tale blir formidlet.

Narrativ kommer av det latinske verbet *narrare*, som betyr «å fortelle» eller substivformen *narratio*, som betyr fortelling.

## Referanser


## Eksterne lenker
Neonastes

* Se systematisk inndeling

***Neonastes*** er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).

## Utseende
Middelsstore (12-15 millimeter), glatte, blankt svarte hornbiller. Hannen mangler horn på hode og pronotum. På forbeina har leggene (tibiae) store, men ofte butte tenner. Hodet er omtrent trekantet sett ovenfra, clypeus forholdsvis fremskytende.

## Levevis
Larvene lever i jorda der de spiser råtnende plantemateriale.

## Utbredelse
Slekten er utbredt i det nordlige og nordøstlige Australia (Queensland, Northern Territory).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *Neonastes* Carne, 1957
******** *[[Neonastes glabricollis]]* (MacLeay, 1887)
******** *[[Neonastes uptoni]]* Carne, 1985

## Kilder
* Carne, P.B. (1985) *Neonastes uptoni* sp.n. from the Northern Territory, with notes on the holotype and distribution of *N. glabricollis* (MacLeay) (Coleoptera: Scarabaeidae: Dynastinae). Journal of the Australian entomological Society 24: 69-72 http://onlinelibrary.wiley.com/doi/10.1111/j.1440-6055.1985.tb00187.x/pdf
* Dynastidae du monde- sjekkliste over artene 

## Eksterne lenker
*
Hochlinfjellet

**Hochlinfjellet** er et stort, hovedsakelig isdekket fjell lengst vest i Mühlig-Hofmannfjella i Dronning Maud Land. Hochlinfjellet ligger øst for fjellet Festninga og består av en rekke topper og fjellryggen Stålstuten. Høyeste punkt måler 2760 moh.

Oppkalt etter Lars Hochlin, som deltok i en ekspedisjon der på 1950 tallet, ifølge en artikkel i Aftenposten publisert 07.08.2025.

Området ble fotografert fra fly av den tyske antarktisekspedisjonen 1938–39 under ledelse av Alfred Ritscher, som navnga en rekke objekter. Området ble ytterligere kartlagt av norske kartografer basert på undersøkelser og flyfotografier fra den norske antarktisekspedisjonen 1956–60 og navngitt etter ekspedisjonens radiooperatør og hundekjører Lars Hochlin.

Identifiseringen av objektene tyskerne navnga er usikker, men Tyskland har valgt å tilegne dette fjellpartiet navnet **Preuschoffrücken** etter ingeniøren Franz Preuschoff som deltok på ekspedisjonen i 1938–39. De tyske kildene oppgir fjellets høyde til å være 2785 moh., basert på målinger fra 1986.

## Se også
*Liste over fjell i Dronning Maud Land

## Referanser
Aphonodelus

* Se systematisk inndeling

***Aphonodelus*** er en slekt av biller som hører til gruppen hornbiller i familien skarabider (Scarabaeidae).

## Utseende

## Utbredelse
Slekten er utbredt i Afrika (Kamerun, Den demokratiske republikken Kongo).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Aphonodelus* Kolbe, 1905
******** *[[Aphonodelus coriaceipennis]]* Kolbe, 1905 - Kamerun
******** *[[Aphonodelus mraci]]* Dechambre, 1993 - Kongo

## Kilder
* Dynastidae du monde- sjekkliste over artene 

## Eksterne lenker
*
Gjekstad skole

**Gjekstad skole** var en folkeskole i Sandefjord kommune i Vestfold. Den ble bygget i 1874 og påbygd ca. 1895. Den ble nedlagt da Helgerød skole åpnet i 1906.

## Referanser
Elevmedvirkning

**Elevmedvirkning** i pedagogikken innebærer deltakelse og beslutninger som gjelder egen og elevgruppens læring. Begrepet fikk økt fokus i skolen gjennom Kunnskapsløftet (LK06). Kunnskapsløftet 2006 la særlig vekt på elevmedvirkning som et virkemiddel for tilpasset opplæring. Et eksempel på elevmedvirkning etter LK06 var at elevene får være med på å utarbeide vurderingskriterier for eget arbeid, noe som gir elevene en dypere forståelse for oppgaven.

## Forskrift til opplæringslova
Forskrift til opplæringslova fikk 30. juni 2012 følgende tilføyelse:
*§ 1-4a.Tid til arbeid med elevråd og elevmedverknad*
Alle elevar skal ha moglegheit og tid til å arbeide med saker knytt til elevdemokrati og medverknad i opplæringa. Arbeidet må vere godkjent av skolen..

## Elevmedvirkning og vurdering
Kommunikasjon mellom lærer og elev, og utviklingen av en dialog om elevens læring, er vesentlig for elevens motivasjon. Dysthe (2009) påpeker viktigheten av dialogisk vurdering i lys av et sosiokulturelt læringsperspektiv. Dysthe skriver: "Dialogisk vurderingspraksis handlar om vurderingsformer som gir rom for elevens kreativitet og utfoldingsevne, og som er dialogiske i den forstand at elevane ikkje berre responderer på det andre har bestemt, men som gir dei innverknad på utforminga." Et av målene med elevmedvirkning er altså at elevene skal kunne ha en aktiv rolle i vurderingsprosessen. Forskning har bl.a. vist at grunnskoleelever i Nord-Irland foretrekker vurdering når...
* De diskuterte med læreren hvordan vurderingen skulle være
* De fikk individuell fremovermelding, og
* De fikk medelevfremovermelding
Det er videre demonstrert at når elevene er aktivt involvert i vurderingsprosessen, styrkes ikke bare motivasjonen, men læringsutbyttet blir også bedre (Smith, 2009).

## Læreplanen
Ifølge Utdanningsdirektoratet skulle elever i norsk skole delta i beslutninger som gjelder deres egen læring. Elevene skulle også delta aktivt i vurdering av eget arbeid, egen kompetanse og i sin egen faglige og sosiale utvikling."Elevmedvirkning betyr ikke at elevene skal bestemme alt selv, eller at læreren fraskriver seg ansvaret for elevenes læring. Hensikten er blant annet å motivere elever på alle trinn og å bidra til at elevene blir mer bevisst på og engasjert i læringsprosessen og sitt eget læringsmiljø." Formålsparagrafen tar også for seg elevmedvirkning:"Opplæringa skal gi innsikt i kulturelt mangfald og vise respekt for den einskilde si overtyding. Ho skal fremje demokrati, likestilling og vitskapleg tenkjemåte.
Elevane og lærlingane skal utvikle kunnskap, dugleik og holdningar for å kunne meistre liva sine og for å kunne delta i arbeid og fellesskap i samfunnet. Dei skal få utfalde skaparglede, engasjement og utforskartrong"
(opplæringsloven § 1-1)§ 1-4a.Tid til arbeid med elevråd og elevmedverknad
"Alle elevar skal ha moglegheit og tid til å arbeide med saker knytt til elevdemokrati og medverknad i opplæringa. Arbeidet må vere godkjent av skolen." 

For å tydeliggjøre at tid til elevråd og elevmedvirkning skulle være en del av opplæringen, ble dette forskriftsfestet for både elever i grunnskolene og elever i videregående opplæring.

## Referanser
Henning Høholt

**Henning Høholt** (født 22. januar 1945 i Aalborg) er en norsk klassisk og moderne pianist, sjefredaktør for kulturmediet Kulturkompasset og foreleser i musikk ved en rekke læresteder. Høholt er også kulturekspert i EU for perioden 2009-2020. 

Henning Høholt har turnert som pianist med Rikskonsertene 1981-89, og holdt en rekke konserter i inn- og utland. Han har vært musikksjef for Aalborg Symfoniorkester og administrator for ulike ensembler, bl.a. Collage Dansekompani  1985-88, teatergruppen De Unges Forbund i 1987-88, medlem av styregruppen for Aust-Agder Teatret 1985-1988, kulturkonsulent - Oslo kommune/Sagene-Torshov, Torgsjef på Youngstorget/Oslo kommune og andre kulturinstitusjoner, samt kultursjef i Vardø.

## Kulturkompasset
Henning Høholt og Tomas Bagackas eier Kulturkompasset. Det er en norsk mediebedrift som driver både nyhetsformidling samt reiser debatter og aktuelle temaer i samtiden. Firmaet publiserer nyheter og anmeldelser av klassisk musikk og andre kulturgenre. Kulturkompasset ble grunnlagt i 2002. Mediehuset leverer artikler, historier, utredninger og skriver omtaler, kronikk og kritikk om opera, ballett, contemporary dance, klassisk musikk, kammermusikk, musikals, operetter, kunst, design, og distribuerer foto av egne fotografer - for aviser og magasiner i inn- og utland. Bedriften utgir også nettavisen www.kulturkompasset.com 

Kulturkompasset har hovedredaksjon i Oslo, samt redaksjoner i Paris og Vilnius. 
## Referanser


## Eksterne lenker
* Et gledelig, og trist jubileum  - *ballade.no*, basert på kronikk i *Aftenposten*, 11. april 2013.
* Operaen er blitt Norges største grendehus - *Østkantliv*, 12. april 2013.
Tour of Norway 2014

**Tour of Norway 2014** er den fjerde utgaven av sykkelrittet Tour of Norway. Rittet varer fra 21. til 25. mai og foregår som tidligere år på Østlandet.

Rittet er oppgradert til et kategori 2.HC-ritt. Til tross for dette stiller kun tre ProTeams til start, mot fem i 2013. Tittelforsvarer Edvald Boasson Hagen og hans lag, Team Sky, hadde ikke kapasitet til å stille til start. Heller ikke Lotto-Belisol, som opprinnelig var bekreftet, stilte.

## Etappene

## Lagene

## Trøyene

## Sammenlagt

### Ledertrøya

### Poengtrøya

### Klatretrøya

### Ungdomstrøya

### Lagkonkurransen

## Referanser


## Eksterne lenker
* 
* Offisielle tidtakerresultater – VotreCourse
Tour de France 1983

**Tour de France 1983** var den 70. utgaven av Tour de France, og startet den 1. juli 1983. Rittet startet med en 6 km lang prolog i den franske byen Fontenay-sous-Bois.

Rittet ble vunnet av franskmannen Laurent Fignon i det som var hans debut i Tour de France. 22 år gammel ble han den yngste vinneren siden 1933. Iren Sean Kelly vant den grønne poengtrøyen, mens Lucien Van Impe tok polkadottrøyen som beste klatrer for sjette gang i sin karrière og tangerte med det Federico Bahamontes som til da hadde hatt rekorden for flest klatretrøyer

Ole Kristian Silseth var eneste norske deltaker, han syklet for laget Metauro-Pinarello, men brøt på tredje etappe etter å ha blitt kjørt ned i langesonen. Han pådro seg brudd i hånden, hjernerystelse og måtte sy masse sting i rumpa 

## Lag
140 ryttere deltok, fordelt på fjorten lag med ti ryttere hver. Deriblant Colombias amatørlandslag, som ble invitert som del av et forsøk på å globalisere sporten.

## Etappene
Rittet startet 1. juli og inneholdt en hviledag etter den 17. etappen

## Resultater

### Sammenlagt

### Poengkonkurransen

### Klatrekonkurransen

### Lagkonkurransen

### Debutantkonkurransen

### Poengkonkurransen mellomspurter

## Referanser




## Kilder
* The Story of the Tour de France: 1965-2007 (Av Bill McGann,Carol McGann)
* Tour de France, Joakim Jakobsen

## Eksterne lenker
* Cyclingarchives.com
Ernai

**Ernai** (norsk: *Våken*) er en baskisk, nasjonalistisk ungdomsorganisasjon aktiv i de autonome regionene Baskerland og Nafarroa.

Ernai beskriver seg selv som en revolusjonær, sosialistisk organisasjon som kjemper for baskisk uavhengighet.

## Bakgrunn
Ernai regnes som etterfølgeren til organisasjonene Jarrai (forbudt 1999), Haika (forbudt 2001) og Segi (forbudt 2002). 

Ernai ble formelt stiftet 2. mars 2013 etter en seks måneder lang konstitusjonsprosess. Organisasjonen er ikke aktiv i de fransk-baskiske områdene, slik forgjengerne har vært. Ernai samarbeider i stedet med organisasjonen Aitzina! i Iparralde.

Ernais viktigste politiske arbeidsområder er det baskiske språk, feminisme, internasjonalisme, sosialøkonomi, utdanning, fritid og økologi. Ernai ønsker også en løsning på den politiske konflikten i Baskerland, basert på retten til selvbestemmelse.

## Se også
*Segi
*Aitzina!
*Den baskiske nasjonale frigjøringsbevegelsen

## Referanser

## Eksterne lenker
*
Andrzej Towiański

**Andrzej Tomasz Towiański** (1799–1878) var en polsk religionsfilosof og mystiker. 
## Liv og virke
Towianski ble etter universitetsstudier assessor ved domstolen i Vilnius, men emigrerte vestover i 1837. I Paris, der han slo seg ned i 1841, han fikk en fremtredende posisjon blant de polske emigrantene som stifter av en religiøs sekt. Adam Mickiewicz, som Towianski kurerte hustruen til ved hjelp av hypnose, utviklet hans "messianisme" i sine forelesninger i Sorbonne ("L'église officielle et le Messianisme", 1842–43) og stod under hans innflytelse liksom også Juliusz Słowacki. 

Towianski anså seg å ha en guddommelig sendebud og forkynte en sosial omveltning på grunnlag av kjærlighet. Det polske folket skulle bli en Messias for alle siviliserte folk og gjennom lidelse forberedes for sitt frelserkall. Hans prekener i kirken Notre-Dame i Paris vakte stor oppsikt. Han ble utvist fra Frankrike i 1842 etter Ferdinand Filip av Orléans' død, som han hadde forutsagt, og bega seg til Brussel, Roma og Sveits. I 1848 flyttet han til Paris, ble fengslet og ble dømt til å sone i Cayenne, men ble benådet og vendte tilbake til Zürich. Hans skrifter ble utgitt i 1882 i Torino med innledning av T. Canonico.

## Referanser


## Kilder
*
Deepika (album)

***Deepika*** er en CD utgitt av den norske artisten Deeyah Khan i 1996.

Musikkalbumet fikk mye oppmerksomhet, og avisen *[[Nordlys]]* mente hun hadde bidratt til å gi plateåret en «flying start» etter at CD-en ble lansert ved årets begynnelse. Da *[[Aftenposten]]* oppsummerte musikkåret 1996 ble *Deepika* beskrevet som «eksperimentelt og vellykket i grenselandet mellom moderne techno og pakistansk folkemusikk».

Etter utgivelsen av *Deepika* fikk hun Scheiblers Legats hederspris «for å ha bygget bro mellom ulike kulturer».

I plateheftet takker Deepika selv «Almighty Allah for blessing me with a voice and the will to work».

## Sporliste
# «Repetition» 
# «Get Off My Back»
# «Time»
# «Balle Balle»
# «History»
# «Raga Bageshwari»
# «Without You»
# «Life On Lies»
# «On My Own»
# «Color of My dreams»
# «Chori»

## Referanser
Eutyctus

* Se systematisk inndeling

***Eutyctus*** er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.

## Utseende
En middelsstor (ca. 20 millimeter), blank hornbille. Hannen mangler horn eller spisse knøler. Kroppen er svart, dekkvingene rødbrune.
På forbeina har leggene (*tibiae*) tre ganske lange tenner.

## Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.

## Utbredelse
Arten forekommer i Sentral-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842
******* Slekten *Eutyctus* Semenov-Tien-Shansky, 1889
******** *[[Eutyctus deserti]]* Semenov-Tien-Shansky, 1889

## Kilder
* http://www.boldsystems.org/index.php/Taxbrowser_Taxonpage?taxon=Eutyctus og Bilder av arten
* Dynastidae du monde- sjekkliste over artene 
## Eksterne lenker
*
Grindsted

**Grindsted** er en by i Sydjylland i Danmark med  innbyggere i 2023. Den ligger i Billund kommune hvor den er administrasjonssenter.
Frem til kommunalreformen i 2007 lå den i tidligere Grindsted kommune.

Byen vokste frem på 1800-tallet i forbindelse med oppdyrkning av heden og ble senere knutepunkt for jernbanen. Av industri kan nevnes Grindstedværket, slakteri og annen foredlingsindustri knyttet til landbruket.

Byens kirke – Grindsted kirke – er fra 1100-tallet.

## Referanser

 


## Eksterne lenker
*
Iparretarrak

**Iparretarrak** (norsk: *ETAs folk fra nord*), **IK**, var en væpnet baskisk separatistorganisasjon aktiv i de fransk-baskiske områdene, Iparralde, fra 1973 til 2000.

Organisasjonen ga også ut magasinet Ildo. 

## Historie

Iparretarrak oppsto i utkanten av organisasjonen Enbata på begynnelsen av 1970-tallet. Etter en generasjonskonflikt og uenigheter om strategi med de eldre medlemmene av Enbata, startet yngre medlemmer Iparretarrak. Enbata gikk inn for oppretelsen av et baskisk departement, mens IK ønsket større grad av autonomi, inspirert av den autonome regionen Baskerland i Spania. Organisasjonen var også særlig opptatt av det de anså som franske myndigheters ensidige satsing på turisme, mens andre næringer som fiske, landbruk og industri ble neglisjert.

Iparretarraks forhold til spanske ETA er omstridt og var lenge preget av konflikt mellom det to organisasjonene. IK drev i sine tidlige år støttearbeid for ETAs medlemmer i eksil i Iparralde. Fordi ETAs medlemmer kunne bo og leve forholdsvis åpent på fransk side, ønsket ikke ETA noen væpnet kamp i Iparralde. Det er liten tvil om at IKs aktivitet gjorde det vanskeligere for ETAs medlemmer i eksil på 1980-tallet.

I november 1992 ble den antatte lederen av IK, Filipe Bidart, og fem medtiltalte ført for retten for drapene på to politimenn 10 år tidligere. Bidarte ble dømt til fengsel på livstid. IK responderte med bombeangrep flere steder på fransk territorium.

I 1998 erklærte IK en ensidig våpenhvile som ble brutt da IK i 2000 angrep en politistasjon i Lecumberry og et turistmål i Baiona. Etter dette har ikke IK påtatt seg ansvaret for noen flere aksjoner, men andre grupper, som Irrintzi, har fortsatt med angrep mot turistmål.

I 2007 ble det siste fengslede IK-medlemmet, Filipe Bidart, løslatt etter 21 år i fengsel.

## IK-medlemmer som døde

* Txomin Olhagarai (1980)
* Ramuntxo Arruiz (1980)
* Didier Laffite (1984)
* Maddi Hegi (1987)
* Cristophe Isteke (1987)
* Jean Louis Larre, Popo, (savnet siden 1983)

## Se også
* ETA
* Enbata
* Grupos Antiterroristas de Liberación

## Referanser
Blackfish (film)

***Blackfish*** er amerikansk en dokumentarfilm om spekkhoggeren Tilikum som bor i fangenskap i SeaWorld, Orlando. Filmen er laget av Gabriela Cowperthwaite og hadde premiere på Sundance filmfestival i januar 2013. Filmen fokuserer på hvalens liv og faren ved å holde spekkhoggere i fangenskap.

## Om filmen
Cowperthwaite har tidligere laget filmen *[[City Lax]]*, og produsert TV-serier for både Animal Planet og Discovery. Gabriela startet å regissere Blackfish etter dødsfallet på den 40 år gamle treneren Dawn Brancheau i 2010. Dawn ble druknet av spekkhoggeren Tilikum da hun falt uti bassenget under et show.

Filmen er skrevet av Eli Despres og Tim Zimmermann og kom ut i januar, 2013. Blackfish er den andre dokumentarfilmen fra filmselskapet CNN Films.

## Handling
Blackfish forteller historien om Tillikum, en aggressiv spekkhogger som lever i fangenskap i SeaWorld, Orlando. Spekkhoggeren har vært i fangenskap siden 1983, og var bare to år gammel da han ble fanget like utenfor Island. Tillikum er den største spekkhoggeren som lever i fangenskap, og har vært involvert i drapet på hele tre personer. To av de drepte var trenerne til Tillikum. Filmen er fylt med sterke historier, emosjonelle intervjuer og forferdelige hendelser.

Filmen fokuserer også på faren ved å holde spekkhoggere i fangenskap. Den hevder å avsløre hvor lite mennesker egentlig vet om de svært intelligente pattedyrene og deres rettighet til å leve fritt.

## Skuespillere
* John Hargrove 
* Samantha Berg 
* Jeffrey Ventre 
* John Jett  
* Mark Simmons  
* Christopher Porter  
* Eric Walters  

## Respons
Av brukerne på nettsiden Rotten Tomatoes har 98% gitt filmen en positiv vurdering. Filmen ble kalt "En gripende dokumentarfilm på sitt beste" av Desert News.

## Nominasjoner
Blackfish har blitt nominert til en rekke priser siden den kom ut i januar 2013. I begynnelsen av 2013 vant den «beste dokumenentarfilm». Denne prisen ble gitt av WAFCA Award. Den vant også «beste dokumentar» og beste dokumentarfilm på Sierra Award i juli 2013. Den har også blitt nominert til åtte andre priser for «beste dokumentar».

## Se også
* Tilikum

## Referanser


## Eksterne lenker
* 
*
Podalgus

* Se systematisk inndeling

***Podalgus*** er en slekt av biller som hører til gruppen hornbiller i familien skarabider (Scarabaeidae).

## Utseende
En middelsstor, avlang, blank, rødbrun hornbille. Hannen mangler horn.

## Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.

## Utbredelse
Arten er utbredt fra det nordøstlige Afrika (Etiopia, Somalia, Sudan, Egypt) østover til India.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842
******* Slekten *Podalgus* Burmeister, 1847
******** *[[Podalgus cuniculus]]* Burmeister, 1847 - underarter:
********* *[[Podalgus cuniculus arabicus]]* (Fairmaire, 1895) - Nord-Afrika, Israel, Arabia
********* *[[Podalgus cuniculus cuniculus]]* Burmeister, 1847 - uklart hvor denne stammer fra
********* *[[Podalgus cuniculus indicus]]* Endrödi, 1966 - India
********* *[[Podalgus cuniculus infantulus]]* Semenov-Tien-Shansky, 1890- Sentral-Asia
********* *[[Podalgus cuniculus reichei]]* Paulian, 1954 - Sahara
******** *[[Podalgus nazarovi]]* Gusakov & Legezin, 2016 - Iran

## Kilder

* Dynastidae du monde- sjekkliste over artene 

## Eksterne lenker
* Bilder av ''Podalgus cuniculus arabicus''
*
Nei ’94

***Nei '94*** er en CD produsert av og utgitt av Nei til EU i forbindelse med folkeavstemningen om EU i 1994.

Utgivelsen kom i stand etter initiativ fra musikere, komponister, tekstforfattere og andre i musikkbransjen. Mange av sangene var egnet til - og ment for - allsang, og CD-heftet som fulgte med utgivelsen inneholdt også sangtekstene.

I redaksjonen for musikkalbumet deltok Anne Marit Godal, Ståle Tråsdahl og Nini Ritzau.

## Sporliste
# «Uten Røtter» – Jan Eggum
# «Vi sei nei» – Heidi Tronsmo, Jan Eggum, Jørn Simen Øverli
# «Lille mann» – Mikael Wiehe
# «Cvougi Liekka» – Mari Boine
# «Et nytt møte» – Jan Erik Vold / Chet Baker
# «Norge» – Egentlig
# «Tenn Lampa» – Tove Karoline Knutsen
# «Nei, nei, for tusande gong» – Jørn Simen Øverli
# «Selvstendighetsvisa» – Rupert Derben
# «Lazarote» – Ragnar Olsen
# «Å grava te seg» – E-76
# «Kaj og konen» – Sømanden og stjernerne
# «Inga bønn» – Sverre Kjelsberg
# «Tro, håp og kjærlighet» – Åge Aleksandersen
# «Utvikling 1» – Utsikt fra nr. 89
# «Vise mot vær og vind» – Heidi Løvlund
# «Ja-stev» – Geirr Lystrup
# «Valet» – Björn Afzelius / Mikael Wiehe
# «Jord» – Ida Lind
# «Solidator» – Ella Guru
# «Ho stemte nei» – Nini Ritzau / Knut Jørgen Moe

## Referanser
Knutepunktskole

En **knutepunktskole** er en fylkeskommunal videregående skole som har et organisert og tilrettelagt  tilbud for hørselshemmede. Knutepunktskolene samarbeider med andre videregående skoler for å kunne tilby elevene bredest mulig valg av utdanningsprogram. Hørselshemmede elever som kommer fra andre fylker kan søke skoleplass til den nærmeste knutepunktskole. Undervisningen foregår dels  egne tegnspråklige grupper og dels i klasser med tegnspråktolk. Hørselshemmede har rettigheten til opplæring i og på tegnspråk i et tegnspråklig miljø (Opplæringslova §3-9.). Dermed har hørselshemmede rett til å gå på en knutepunktskole selv om det ligger utenfor deres fylke. Ved tilrettelegging får hørselshemmede tilbud for å bruke tegnspråktolk og bruk av FM-anlegg (FrekvensModulering).

Knutepunktskoler har også spesielt tilrettelagt for hørselshemmede blant annet ved:
Teleslynge i auditorier og skoletorg, FM-anlegg i mange klasserom, ansatte som kan tegnspråk, lærere med erfaring fra undervisning i knutepunktskolen og tegnspråktolk

Hvis hørselshemmede har norsk tegnspråk som førstespråk, får de opplæring etter læreplanene i norsk tegnspråk. De får også tilrettelegging i norsk og engelsk for døve og sterkt tunghørte.
Hørselshemmede som bor for langt unna fra knutepunktskole til å pendle, får tilbud hos internat/bokollektiv for hørselshemmede.

Knutepunktskoler i Norge:
Nordahl Grieg videregående skole (Bergen),
Nydalen videregående skole (Oslo),
Tiller Videregående (Trondheim),
Hetland videregående skole (Stavanger),

## Eksterne lenker
* Hva er en knutepunktskole
Standpunkt (avis)

***Standpunkt*** er en avis utgitt av Nei til EU.

Første nummer av *Standpunkt* kom i 1990, og opplaget på avisen steg i årene fram mot folkeavstemningen om EU i 1994. Siden har avisen hovedsakelig fungert som en medlemsavis for Nei til EU, men har også blitt spredt i store opplag i forbindelse med organisasjonens utadrettede kampanjer.

Per september 2021 er ordinært opplag for *Standpunkt* 21&nbsp;000 eksemplarer. Avisen gis ut i magasinformat, vanligvis på 24 sider.

Redaktør for avisen er Sindre Humberset og ansvarlig redaktør er Nei til EUs leder Roy Pedersen (per 2021).

## Referanser


## Eksterne lenker
*
Jordy Smith

**Jordan Michael «Jordy» Smith** (født 1988) er en profesjonell surfer fra Sør-Afrika. Jordy Smith konkurrerer i World Champion Tour (WCT).

Smith vant begge Billabong J-Bay-konkurransene i Sør-Afrika både i 2010 og 2011, som er en del av WCT Dream Tour. Disse prestasjonene gjorde han til den høyeste rangerte surferen i verden.

Smith vokste opp i Durban, som er en by på østkysten av Sør-Afrika. Han begynte å surfe i en alder av 6 år. Han er kjent for diverse manøvre som «rodeo flip» og fullroterte «alley-oops». Han er sponset av brettprodusenten O'Neill.

## Referanser


## Eksterne lenker
* 
*
Filosofiåret 1878

**Filosofiåret 1878** er en oversikt over hendelser, utgivelser og personer med tilknytning til filosofi i 1878.

## Hendelser

## Publiseringer

## Fødsler
*3. januar - Filippo Amantea Mannelli, italiensk lyriker, jurist og filosof (død 1964)
*8. februar - Martin Buber, østerriksk filosof, teolog og pedagog (død 1965)
*5. mars - Petr Ouspenskij, russisk filosof (død 1947)
*5. april - Georg Misch, tysk filosof (død 1965)
*21. juni - Angelo Fortunato Formiggini. italiensk filosof og redaktør (død 1938)
*28. juni - Stanislaw Brzozowski, polsk filosof og forfatter (død 1911)
*1. juli - Joseph Maréchal, belgisk jesuitt, filosof og psykolog (død 1944)
*8. juli - Edgar Dacqué, tysk paleontolog og naturfilosof (død 1945)
*9. august - Armando Carlini, italiensk filosof og akademiker (død 1959)
*19. august - Vladimir Adoratskij, russisk filosof (død 1945)
*22. august - Ladislav Klíma, tsjekkisk filosof og forfatter (død 1928)
*26. august - Giorgio Del Vecchio, italiensk filosof og akademiker (død 1970)
*1. oktober - Othmar Spann, østerriksk filosof, sosiolog og økonom (død 1950)
*12. november - Arturo Reghini, italiensk matematiker, filosof og esoteriker (død 1946)
*10. november - Arthur Liebert, tysk filosof (død 1946)
*14. november - Leopold Staff, polsk lyriker og filosof (død 1957)
*21. desember - Jan Łukasiewicz, polsk filosof og matematiker (død 1956)

## Dødsfall
*27. februar - Mirza Fatali Akhundov, aserbajdsjansk forfatter, filosof og litteraturkritiker (født 1812)
*13. mai - Andrzej Towiański, polsk filosof (født 1799)
*4. juli - Jules Barni, fransk filosof, essayist og politiker (født 1818)
*23. juli - Karl von Rokitansky, østerriksk lege, filosof og politiker (født 1804)
*28. november - George Henry Lewes, engelsk filosof og litteratur- og teaterkritiker (født 1817)


Fil:Martin Buber portrait.jpg|Martin Buber(1878-1965)
Fil:Brzozowski Stanisław.jpg|Stanislaw Brzozowski(1878-1911)
Fil:Marechal philosopher.jpg|Joseph Maréchal(1878-1944)
Fil:Ladislav Klíma.jpg|Ladislav Klíma(1878-1928)
Fil:LeopoldStaff.jpg|Leopold Staff(1878-1957)
Fil:Jan Łukasiewicz.jpg|Jan Łukasiewicz(1878-1956)
Fil:Wańkowicz Andrzej Towiański.png|Andrzej Towiański(1799-1878)
Fil:Jules Barni.jpg|Jules Barni(1818-1878)
Fil:Rokitansky Carl.jpg|Karl von Rokitansky(1804-1878)
Fil:PSM V09 D668 George Henry Lewes.jpg|George Henry Lewes(1817-1878)


## Se også
*Filosofi på 1800-tallet